અગાઉ ક્રાઇમબ્રાંચમાં આઇટી સેલ કાર્યરત હતો. જેમાં મોબાઇલ કૉલ રેકર્ડનો ડેટા મેળવવો અને તેના આધારે ગુના ઉકેલવાનો પ્રયત્ન થતો, હવે ખાસ સાયબર ક્રાઇમ સેલ શરૂ કરાયો છે. જે સોશિયલ મીડિયા પર ધ્યાન રાખશે. સુરત પોલીસ કમિશનર આશિષ ભાટિયાએ ડીસીપી કક્ષાના અધિકારીના વડપણ હેઠળ ટીમ બનાવી છે. ક્રાઇમબ્રાંચ હેઠળ કામ કરનારી ચાર સભ્યોની આ ટીમ ઉશ્કેરણીજનક કે લાગણી દુભાવનારી કૉમેન્ટ કરનાર પર કાર્યવાહી કરશે. પોલીસે સોશિયલ મીડિયા દ્વારા જ આ અંગે જાગૃતિ ફેલાવવા કેમ્પેન પણ શરૂ કરી દીધી છે અને કોઇ ઉશ્કેરણીજનક પોસ્ટ શૅર ન કરવા જણાવાયું છે.